முத் திறத்து உலகத்தாரும், முறை முறை விரைவில் மொய்த்தார், தொத்து உறு மலரும், சாந்தும், சுண்ணமும், இனைய தூவி, 'வித்தக! சேறி' என்றார்; வீரனும், விரைவது ஆனான். 13 'குறுமுனி குடித்த வேலை குப்புறம் கொள்கைத்து ஆதல் வெறுவிது; விசயம் வைகும் விலங்கல்-தோள் அலங்கல் வீர! "சிறிது இது" என்று இகழற்பாலை அல்லை; நீ சேறி' என்னா, உறு வலித் துணைவர் சொன்னார்; ஒருப்பட்டான், பொருப்பை ஒப்பான். 14 காலை ஊன்றி எழுந்த போது மலையிலும் கடலிலும் நிகழ்ந்த மாறுதல்கள்